As Home Insurance Building woa a Chicagoa Hochhaus ausm Joar 1885, wejchs afgrund vo seina domois oamoling Häh vo 42 Meta und zehn Etaschn ois easchts modeans Hochhaus vo da Wejd guid. Entwoafn is's Gebaide vom Bauingenieur William Le Baron Jenney worn. Im Joar 1890 is's um zwoa weidare Stockweake af insgsomd zwejf Etaschn und domid 55 Meta eaweidad worn. As Home Insurance Building und oanige umliengde Gebaide san 1931 obgrissn und duachs LaSalle National Bank Building (1934 featiggstejd, 45 Stockweake, 163 Meta) easezd worn.